钦定古今图书集成/理学汇编/字学典/第109卷 > 王子韶
## 钦定古今图书集成/理学汇编/字学典/第109卷 > 王子韶

按《宋史》本传：“王子韶，字圣美，太原人。中进士第，擢监
察御史，贬知高邮县。入对，神宗，与论字学，留为资善
堂修定《说文》官。元祐中，进秘书监，拜集贤殿修撰。”
按《宣和书谱》：王子韶以师资为己任，方王安石以字
书行于天下，而子韶亦作《字解》二十卷，大抵与王安
石之书相违背，故其解藏于家而不传。喜作正书，至
于“三过笔，真可以挂万钧之重。”盖其学本宗褚遂良、
颜真卿，而莫年自变为一家。今御府所藏正书一：《杜
衍诗》：

按《海岳名言》：“王子韶大隶题榜有古意。”